jkorsvik/nowiki_second_scrape_merged huggingface dataset:
Sjøfartsbygningen

Sjøfartsbygningen i Kongens gate 6 regnes for å være en av  Oslos første moderne forretningsgårder. I tiden fra 1814 til 1896 hadde den svensk-norske kongens stattholder og fra 1873 Norges statsminister, bolig og kontor på denne tomten, i Stiftsgården i Christiania med adresse Rådhusgaten 13.
Sjøfartsbygningen ble oppført i 1914-15 etter tegninger av  arkitekt Ingvar Hjorth. Gården var utformet for å fungere som et forretningsbygg for maritime interesser. Norges Handels og Sjøfartstidende (nå Dagens Næringsliv) hadde redaksjon og trykkeri i bygningen. Bygningen var utstyrt med sentralvarme og elektrisk drevet ventilasjonsanlegg, noe som ikke var vanlig på den tiden. Sjøfartsbygningen hadde dessuten Oslos første paternosterheis
Fra 1994 til februar 2014 holdt Statistisk sentralbyrå til i bygningen.


== Referanser ==


== Litteratur ==
Solbakken, Tove: Det nye Oslo i Kvadraturen. I Byminner nr.1-2012, s.28-43


== Eksterne lenker ==
«Sjøfartsbygningen». Kulturminnesøk. Riksantikvaren – Direktoratet for kulturminneforvaltning. 
Bilder fra byggingen av bygningen
Gulflekket børstespinner

Gulflekket børstespinner (Orgyia recens) er en sommerfugl i gruppen børstespinnere (Lymantriidae). Som hos slektningen høstbørstespinner (Orgyia antiqua) er hannen en normalt utseende sommerfugl mens hunnen nærmest er redusert til en sekk med egg. Den ligner sterkt på høstbørstespinneren, men kan skilles på at hannen er litt kraftigere bygd med mer markert mønster på forvingene og mørkere bakvinger. Larven kan kjennes på at de fire "barberkostene" (tette bunter av oppstående hår) på ryggen er rustrøde.


== Utseende ==
Hannen er en middelsstor (vingespenn 28–33 mm), middels kraftig, mørkt rødlig brun spinner. Antennene er fjærformede. Forvingen er avrundet trekantet, med et uregelmessig, lyst tverrbånd nær roten og et mørkt bånd lenger ute. Den har en uregelmessig, lyst kantet, mørkebrun flekk nær fremkanetn, og en brunoransje flekk ved vingespissen, dessuten en lite, hvit flekk ved bakhjørnet. Bakvingen er mørkt brun, markert mørkere enn forvingen. Slik skiller arten seg fra slektningene høstbørstespinner og lyngbørstespinner.  Hunnen er 15–19 mm lang, gråbeige på farge, med sekkformet kropp og reduserte antenner og bein. Larven er farget i gult og svart, med svarte og hvite hår. Den har to bunter av lange, svarte hår i forenden og en i bakenden, dessuten fire "barberkoster" av rustrøde hår på ryggen.


== Referanser ==


== Eksterne lenker ==
(en) gulflekket børstespinner i Encyclopedia of Life 
(en) gulflekket børstespinner i Global Biodiversity Information Facility 
(no) gulflekket børstespinner hos Artsdatabanken 
(sv) gulflekket børstespinner hos Dyntaxa 
(en) gulflekket børstespinner hos Fauna Europaea 
(en) gulflekket børstespinner hos NCBI 
(en) Kategori:Orgyia recens – bilder, video eller lyd på Wikimedia Commons 
Orgyia (Telochurus) recens – detaljert informasjon på Wikispecies
Runaway

«Runaway» er en sang av Linkin Park som ble utgitt på deres debutalbum, Hybrid Theory. «Runaway» er drevet av tunge gitarrytmer som mange andre sanger og negative tekster som I'm gonna runaway and never ask why, I'm gonna runaway and never say goodbye. Sangen fikk en listeplassering på Modern Rock Tracks på 40.-plass og på Mainstream Rock Tracks kom den på 37.-plass selv om den ikke var en singel.
BIT20 Ensemble

BIT20 Ensemble er et samtidsmusikkorkester som ble dannet i Bergen i 1989 for å fremme utøvelsen av norsk og internasjonal kunstmusikk. Orkesteret består av en sinfoniettabesetning med fløyte, obo, klarinett, fagott, horn, trompet, trombone, to slagverkere, harpe, piano, to fioliner, bratsj, cello, kontrabass og elektronikk.

BIT20 Ensembles historie inneholder over 400 fremførte verk, hvorav over hundre bestillingsverk. Moderne opera er en del av ensemblets virksomhet, og samarbeidet med Opera Vest og senere Den Nye Opera har resultert i over 20 operaproduksjoner. Ensemblet legger også vekt på å utvikle kunstinteresse blant barn, og har siden 2007 invitert flere tusen barn til ulike prosjekter innen musikk og teater.

BIT20 Ensemble har til nå 25 CD-utgivelser.


== Utmerkelser ==
Norsk Komponistforenings pris: årets utøver (1993)
TONOs 75-årsjubileumspris (2003)
Spellemannprisen (kategori samtid): The Exotica Album (2019)
Spellemannprisen (kategori samtid): Soccorsi: Works by Morten Eide Pedersen (2021)


== Nominasjoner ==
Spellemannprisen (kategori samtid): Henrik Hellstenius: Sera (2001)
Nordisk råds musikkpris (2005)
Dansk Radios P2-pris: beste orkesterutgivelse innen klassisk musikk (2005)


== Kunstnerisk leder ==
Baldur Brönnimann (2010-15)
Alwynne Pritchard (2015-18)
Trond Madsen (2018-)


== Musikere ==
Fløyte: Ingela Øien
Klarinett: Håkon Nilsen
Fagott: Jim Lassen
Trompet: Jon Behncke
Horn: Danilo Kadovic
Trombone: Chris Dudley
Slagverk: Owen Weaver
Slagverk: Trond Madsen
Klaver: Jarle Rotevatn
Harpe: Johannes Wik
Fiolin: Jutta Morgenstern
Fiolin: Martin Shultz
Bratsj: Liene Klava
Cello: Agnese Rugevica
Elektronikk: Thorolf Thuestad


== Referanser ==


== Eksterne lenker ==
Offisielt nettsted 
(en) BIT20 Ensemble på MusicBrainz
Kapp Dezjnjov

Kapp Dezjnjov (russisk: мыс Дежнёва) er et nes som er det østligste punktet på det asiatiske – og eurasiske – kontinent. Det befinner seg ved Beringstredet, lengst øst på Tsjuktsjerhalvøya i Tsjukotka i Russland. 

Neset har en 740 meter høy fjelltopp, med bratte skrenter ned til sjøen. Øverst er det et fyrtårn utformet som et monument over Semjon Dezjnjov. Innenfor er det flere bosettinger og militærbaser: Uelen, Lavrentia, Lorino, Novoje Tsjaplino, Sireniki og Uelkal.
På østsiden av Beringstredet, 82 km øst for Kapp Dezjnjov, ligger Cape Prince of Wales i Alaska, og i Beringstredet mellom dem ligger Fairway Rock og Diomedesøyene. 
Navnet kommer fra den russiske oppdagelsesreisendde Semjon Dezjnjov (1605–1672) som oppdaget det i 1648. Inntil begynnelsen av 1700-tallet ble neset omtalt som Tsjuktsjineset. Da James Cook kom dit i 1778 kalte han det Cape East.


== Referanser ==
Europavei 641

Europavei 641 går mellom Salzburg og Wörgl i Østerrike. Veiens lengde er rundt 105 km.
Trasé fastlagt av UNECE: Wörgl – St. Johann – Lofer – Salzburg.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Cape Prince of Wales

Cape Prince of Wales er et kapp på Seward Peninsula i Alaska, USA. 
Kappet er det vestligste punktet på det amerikanske kontinentets fastland, og det stedet hvor Beringstredet er smalest med 82 kilometer til Kapp Dezjnjov på russisk side. Skillet mellom Beringhavet, en del av Stillehavet, og Tsjuktsjerhavet, en del av Nordishavet, går ved Cape Prince of Wales. 
Fastlandsamerikas vestligste bosetning er småbyen Wales (rundt 150 innbyggere) som ligger like nord for kappet.
Bjørn Abraham Bache

Bjørn Abraham Bache (født 27. april 1963 i Larvik, oppvokst på Langestrand) er en norsk forretningsmann. Han er utdannet sivilingeniør ved Glasgow University i Skottland. Bache har blant annet jobbet innen maritim sektor i åtte år for Unitor Skipsservice, hvorav tre år med base i USA. Han ble ansatt i Jotun i 2005 som Sales Director Global Key Accounts, salgsansvarlig i maritim divisjon. Bache overtok som administrerende direktør for Jotuns virksomheter i Indonesia fra 15. mai 2008. Bache er bror til tidligere TV 2-programleder Kjersti Bache.


== Referanser ==
José Mota

José Roberto Rodrigues Mota Júnior (født 10. mai 1979) er en brasiliansk fotballspiller som spiller for Busan IPark i Sør-Korea.
Han var i hele 2008-sesongen på utlån fra Aalborg BK til Molde FK, men avtalen ble etter sesongslutt gjort permanent etter en kronerulling der supporterne til Molde FK, hjalp til med å sikre de knapt 3,5 millioner kroner slik at klubben fikk signere Mota. I sin debutsesong Tippeligaen 2009 scoret han 12 mål. I 2010-sesongen spilte Mota for sørkoreanske Suwon Samsung Bluewings på lån fra Molde. Hans forsøk på å få kontrakt med en kinesisk klubb på nyåret 2011 strandet, så han spilte heller for Molde i 2011-sesongen før han ble solgt til Sør-Korea for ingenting.  De vant da Tippeligaen 2011. Mota fikk tilsammen  56 kamper for Molde og scoret 20 mål, og var i 2011 lagets best betalte spiller med en inntekt over to millioner kroner.  Han har i tillegg spilt for Unio Barbarense, Oliverense, Rio Ave, Randers FC, Viborg FF og Aalborg BK.


== Referanser ==


== Eksterne lenker ==
(en) José Mota – K League database 
(en) José Mota – Fora De Jogo
Praktbikir

Praktbikir er en art i gruppen skuldergjedder.
Det er en fisk som lever i ferskvann. Den blir opptil 25 år gammel og 46 cm lang. 
Den går for å være den mest fargerike arten av bikirer. 
Praktbikiren jakter om natten.


== Akvaristikk ==
Praktbikiren er en aktiv fisk som foretrekker en temperatur mellom 26 og 28 °C, pH mellom 6,0 og 8,0 og en hardhet på 0-15 °dH.
Den kan være aggressiv mot andre praktbikirer.


== Eksterne lenker ==
(en) Praktbikir – oversikt og omtale av artene i WORMS-databasen 
(en) Praktbikir i Encyclopedia of Life 
(en) Praktbikir i Global Biodiversity Information Facility 
(en) Praktbikir hos FishBase 
(en) Praktbikir hos ITIS 
(en) Praktbikir hos NCBI 
(en) Kategori:Polypterus ornatipinnis – bilder, video eller lyd på Wikimedia Commons 
Polypterus ornatipinnis – detaljert informasjon på Wikispecies 
(en) Polypterus ornatipinnis - FishBase
Selemani Ndikumana

Sulemani Yamin Ndikumana (født 18. mars 1987 i Bujumbura) er en burundisk fotballspiller som i 2009 spiller i Lierse SK. Han har tidligere spilt for Molde Fotballklubb.


== Referanser ==


== Eksterne lenker ==
(en) Selemani Ndikumana – FIFA 
(en) Selemani Ndikumana – Transfermarkt 
(en) Selemani Ndikumana – national-football-teams.com 
(en) Selemani Ndikumana – WorldFootball.net 
(en) Selemani Ndikumana – FootballDatabase.eu 
(en) Selemani Ndikumana – Soccerway 
(en) Selemani Ndikumana – PlaymakerStats.com 
(en) Selemani Ndikumana – FBref
Chaoyang

Chaoyang kan være

Byprefekturet Chaoyang i provinsen Liaoning i det nordlige Kina,
Fylket Chaoyang i byprefekturet Chaoyang i provinsen Liaoning i Kina,
Bydistriktet Chaoyang i Beijing,
Bydistriktet Chaoyang i den subprovinsielle byen Changchun i provinsen Jilin i det nordlige Kina,
Subdistriktet Chaoyang i bydistriktet Beibei i byprovinsen Chongqing i Kina.
Semipresidentsystem

Semipresidentsystem er en styreform som kombinerer trekk fra parlamentarisme og presidentstyre med en statsminister og en president som begge har betydelig utøvende makt. 
Systemet skiller seg fra parlamentariske systemer ved at det har en president som er direkte valgt av folket og som har mer enn en ren seremoniell rolle. Samtidig skiller det seg fra et system med rent presidentstyre ved at statsministeren og regjeringen, som riktignok utnevnes av presidenten, er ansvarlig overfor den lovgivende makt, som kan tvinge regjeringen til å gå av ved et mistillitsvotum.
Maktfordelingen mellom de to delene av den utøvende makten kan arte seg på forskjellig vis. Oftest er regjeringen ansvarlig for innenrikspolitikken, mens presidenten tar seg av utenriks- og sikkerhetspolitikken. Systemet kan variere fra land til land, i noen land har man en sterk president, som i Frankrike og Russland, mens man i land som Finland, Litauen, Portugal og Kroatia har en mer begrenset presidentmakt, slik at systemet her ligger nærmere parlamentarisme. 
Semipresidentsystemer opplever noen ganger perioder med såkalt «samboerskap», der presidenten kommer fra et annet parti enn statsministeren og regjeringen. Dette kan skje siden de to delene av den utøvende makten velges på forskjellig måte og har forskjellig legitimitetsgrunnlag. Dette har skjedd blant annet i Frankrike, der presidenten ble tvunget til å utpeke en statsminister fra et annet parti.
Yongji

Yongji kan sikte til 

Byfylket Yongji i byprefekturet Yuncheng i provinsen Shanxi i Kina,
Fylket Yongji i byprefekturet Jilin i provinsen Jilin i Kina.
Forliksklage

En forliksklage er et rettslig skritt i en sivil sak. En part som vil ha en sak behandlet i forliksrådet, må innlevere en forliksklage til forliksrådet.
Tvisteloven kapittel 6 omhandler behandling av saker i forliksrådet. Tvisteloven § 6-2 definerer hva slags saker som kan behandles av forliksrådet. § 6-3 fastsetter vilkårene som en forliksklage må oppfylle. Forliksklagen skal blant annet angi partenes navn og adresse og en kort beskrivelse av sakens innhold samt av hvilket utfall klageren begjærer. Når den innklagde parten i den sivile saken får lagt fram forliksklagen for seg, skal parten også få en frist til å svare på klagerens påstander. Partene innkalles deretter til en møte hvor de som hovedregel har møteplikt. Forliksrådet skal nå forsøke å løse konflikten mellom partene ved hjelp av mekling.


== Referanser ==
Europavei 59

Europavei 59 går mellom Praha i Tsjekkia og Zagreb i Kroatia. Veiens lengde er rundt 660 km.
Trasé fastlagt av UNECE: Praha – Jihlava – Wien – Graz – Spielfeld – Maribor – Zagreb.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
American Lutheran Church i Oslo

American Lutheran Church  (ALC) ligger i Fritzners gate 15 på Frogner.  Den er  menighetskirke for den amerikanske lutherske menighet i Oslo. Kirken, som har 400 sitteplasser, ble innviet 11. oktober 1964. Den er tegnet av det amerikanske arkitektfirmaet Methri & Mattson.


== Litteratur ==
Kirkebøe, M.C. (2007).  Knut Arve Tvedt og Øyvind Reisegg, red. Oslos kirker i gammel og ny tid (2. utg.). Oslo: Kunnskapsforlaget. s. 160. ISBN 978-82-573-1946-5. 
Oslo byleksikon
Gregorian

Gregorian er et tysk band, frontet av Frank Peterson. Gregorian spiller gregoriansk-inspirerte versjoner av kjente pop- og rockesanger.
Gregorian må ikke sammenlignes med den originale gregorianske musikkategorien, da Gregorians blir akkompagnert med instrumenter, og ikke synger enstemt.
Originalt var Gregorian sett mer på som en popgruppe i likhet med Enigma. Som popgruppe spilte de i 1991 inn albumet Sadisfaction. Frontvokalen på denne plata var Birgit Freud og Susana Espella, som også var Persons kone på dette tidspunktet. Susana Espella og Birgit Freud er mest kjent for bandet The Sisters og Oz. Sadisfaction var det eneste popalbumet Gregorian produserte.
I 1998 tok Peterson med flere og re-lanserte Gregorian til det vi kjenner de som i dag. Kriteriene var at alle sangene skulle skrives om til en sjutonesskala. Når sangene var omskrevne ble det hyret inn tolv vokalister med bakgrunn i kor.
Albumene blir spilt inn i kirker med dempet belysning og stearinlys. Dette gjøres for å få en mer ekte lys (og ikke en slik kald teknologisk) klang, ifølge Peterson selv.
Prosjektet skulle vise seg å bli vellykket, og gruppa har derfor produsert flere album i samme sjanger. Alle med navn Masters of Chant. Utgivelsen The Dark Side fra 2004, viser en litt mørkere side av Gregorian, og har flere litt dystre innspillinger.


== Eksterne lenker ==
(en) Offisielt nettsted 
(en) Gregorian (band) – kategori av bilder, video eller lyd på Commons 
(en) Gregorian på Discogs 
(en) Gregorian på MusicBrainz 
(en) Gregorian på Songkick 
(en) Gregorian på Last.fm 
(en) Gregorian på AllMusic
Pierre-Emerick Aubameyang

Pierre-Emerick Emiliano François Aubameyang (født 18. juni 1989) er en franskfødt, gabonsk fotballspiller som siden høsten 2022 spiller for den engelske klubben Chelsea.Han spiller angrep og var en del av det gabonske landslaget fra 2009 til 2022.


== Karriere ==


=== Fransk klubbfotball ===
Pierre-Emerick begynte sin seniorklubbkarriere med å spille for den italienske klubben AC Milan, men spilte aldri for klubben. Han ble lånt ut til de franske klubbene Dijon, Lille, Monaco og Saint-Étienne. 
Han ble solgt til Saint-Étienne i 2011. Der vant han en Coupe de la Ligue-tittel.


=== Borussia Dortmund ===
I 2013 ble han solgt til tyske Borussia Dortmund. I Tyskland endte Aubameyang som ligaens toppscorer i sesongen 2016–17 og vant en DFB-Pokal. Han ble også som klubbens sjette høyeste målscorer gjennom tidene.


=== Arsenal ===
I 2018 ble Aubameyang signert av Arsenal til en pris verdt £56 millioner, noe som gjorde ham til den dyreste gabonesiske spilleren gjennom tidene. Med Arsenal vant han en FA-cup og endte som ligaens toppscorer i sesongen 2018–19. Den 1. februar 2022 ble han fristilt fra sin kontrakt med Arsenal.


=== Barcelona ===
Den 2. februar 2022 signerte Aubameyang en kontrakt med Barcelona frem til 30. juni 2025, med opsjon på å avslutte kontrakten 30. juni 2023. Avtalen inkluderer også en utkjøpsklausul på €100 millioner.


=== Chelsea ===
I september 2022 signerte han kontrakt med den engelske klubben Chelsea.


=== Gabons landslag ===
Aubameyang er Gabons toppscorer gjennom tidene. Han debuterte som senior for Gabon i 2009, 19 år gammel, og deltok i fire Africa Cup of Nations-turneringer, samt i sommer-OL 2012. I 2016 ble Aubameyang kåret til «årets afrikanske fotballspiller», og ble dermed den første gabonesiske og den andre europeisk-fødte spilleren som vant den prisen.
Den 19. mai 2022 kunngjorde Aubameyang at han ikke ville spille flere kamper for Gabons landslag. Han hadde da spilt 73 landskamper og scoret 30 mål for Gabon.


== Familie ==
Pierre-Emerick Aubameyang er sønn av den tidligere gabonesiske landslagsspilleren Pierre Aubameyang. 


== Referanser ==


== Eksterne lenker ==
(de) Pierre-Emerick Aubameyang – Munzinger Sportsarchiv 
(en) Pierre-Emerick Aubameyang – Olympedia 
(en) Pierre-Emerick Aubameyang – Sports-Reference (OL-resultater – arkivert) 
(en) Pierre-Emerick Aubameyang – FIFA 
(en) Pierre-Emerick Aubameyang – UEFA 
(fr) Pierre-Emerick Aubameyang – Ligue de Football Professionnel 
(fr) Pierre-Emerick Aubameyang – LÉquipe 
(en) Pierre-Emerick Aubameyang – Transfermarkt 
(en) Pierre-Emerick Aubameyang – national-football-teams.com 
(en) Pierre-Emerick Aubameyang – WorldFootball.net
Miguel Veloso

Miguel Luís Pinto Veloso (født 11. mai 1986) er en portugisisk fotballspiller som spiller for den italienske klubben Hellas Verona FC. Han spiller forsvar eller defensiv midtbane.
Miguel Velosos far er António Veloso, tidligere spiller på det portugisiske landslaget og forsvarsspiller for SL Benfica. Velosos mor heter Teresa, og hans yngre søster Raquel.


== Referanser ==


== Eksterne lenker ==
(en) Miguel Veloso – FIFA 
(en) Miguel Veloso – UEFA 
(fr) Miguel Veloso – LÉquipe 
(en) Miguel Veloso – Transfermarkt 
(en) Miguel Veloso – national-football-teams.com 
(en) Miguel Veloso – WorldFootball.net 
(en) Miguel Veloso – Soccerbase.com 
(en) Miguel Veloso – FootballDatabase.eu 
(en) Miguel Veloso – Soccerway 
(en) Miguel Veloso – EU-Football.info 
(en) Profil hos FootballZZ.com også tilgjengelig på Portugisisk, Fransk, Spansk og Brasiliansk.
(en) Profil på ForaDeJogo.net også tilgjengelig på Portugisisk.
(en) Profil på PortuGOAL.net
(en) Profil på SoccerNet.ESPN.go.com
(it) Profil på GenoaCFC.it
Alex Guerci

Alex Guerci (født 31. juli 1989 i Soresina) er en italiensk fotballspiller som spiller for US Pergocrema 1932. Han spiller som midtbane, og debuterte for AC Milan mot Udinese Calcio den 19. mai 2007. 
Den 19. juli 2008 ble Guerci sendt på utlån til Serie C1-klubben US Pergocrema 1932 for å få mer erfaring, en avtale som siden ble gjort permanent.


== Referanser ==


== Eksterne lenker ==
(en) Alex Guerci – Transfermarkt 
(en) Alex Guerci – WorldFootball.net 
(en) Alex Guerci – FootballDatabase.eu 
(en) Alex Guerci – Soccerway 
(en) Alex Guerci – PlaymakerStats.com
Matteo Darmian

Matteo Darmian (født 2. desember 1989) er en italiensk fotballspiller som spiller for FC Internazionale Milano.Han debuterte for førstelaget til AC Milan mot Udinese den 19. mai 2007.


== Landslaget ==
Han ble tatt ut i Italias EM-tropp til EM i Frankrike 2016.


== Meritter ==
Manchester UnitedFA-cupen: (1) 2015/16
Ligacupen: (1) 2016/17
Europaligaen: (1) 2016/17


== Referanser ==


== Eksterne lenker ==
(en) Matteo Darmian – FIFA 
(en) Matteo Darmian – UEFA 
(fr) Matteo Darmian – LÉquipe 
(en) Matteo Darmian – Transfermarkt 
(en) Matteo Darmian – national-football-teams.com 
(en) Matteo Darmian – WorldFootball.net 
(en) Matteo Darmian – Soccerbase.com 
(en) Matteo Darmian – FootballDatabase.eu 
(en) Matteo Darmian – Soccerway 
(en) Matteo Darmian – EU-Football.info 
Matteo Darmians spillerprofil for AC Milan på acmilan.com
Matteo Darmians spillerprofil for Manchester United på Stretfordend.co.uk
Lacnunga

Lacnunga er en samling av diverse medisinske tekster på hovedsakelig på angelsaksisk og som ble nedskrevet i sørvestlige England en gang rundt det første tiåret på 1000-tallet, det vil si betydelig senere enn Balds legebok (Bald’s Leechbook), en annen medisinsk tekstsamling. Manuskriptet blir i dag bevart i British Library i London («BL, Harley 585»).
«Lacnunga» er et angelsaksisk ord som betyr «botemiddel». Navnet var ikke opprinnelige en del av manuskriptet, men gitt av samlingens første redaktør, Oswald Cockayne, på 1800-tallet og det har siden blitt stående.
Manuskriptet består av mange unike tekster, inkludert en uvanlig andel trolldomsformler som gir en sjeldent glimt inn populære, angelsaksiske forestillinger og praksis for helbredelser. Blant disse magiske formlene er en som er kjent som Wið færstice (Mot brå smerte) som kanskje var ment mot revmatisme. Legerådene, velsignelsene og trolldomsformlene blir gitt i prosa, men ellers er teksten på vers.
Bokens innhold var planlagt I henhold til prinsippet om «A capite ad calcem» (latin «fra hode til hæl»), underforstått at det begynner med den sykes hode først som det viktigste og deretter nedover kroppen, men planen ble ikke opprettholdt utover i teksten og mangler således den orden og disipli som Blads legebok. Skriveren som opplagt ikke hadde medisinsk kunnskap synes å ha skrevet ned det han kom over som falt innenfor temaet.
Lacnunga inneholder totalt sett rundt 200 resepter som omhandler blant annet fruktbarhetsråd, besvergelser mot sein fødsel, og den lengste teksten er den kjente «Niurtevelsignelsen» («Nine Herbs Charm») som inneholder den eneste referanse til den hedenske guden Woden (Odin) i medisinske tekster på angelsaksisk. Virkemidlene er preget av overtro som trolldomsbeskyttelser, besvergelser og hvit magi, og de mest interessante er fra angelsaksisk tid, men det er også tekster med keltisk og germansk opprinnelse. Selv om den medisinske verdien er liten er den historiske verdien stor som et innblikk i et ikke-rasjonelt tankesett i angelsaksiske England.


== Litteratur ==
Cockayne, Oswald (red.) 1864–1866: Leechdoms, Wortcunning and Starcraft of Early England, The Rolls Series, 35, 3 bind (London: Longman and others). Første trykte utgave av teksten.
Doane, A. N. 1994: Anglo-Saxon Manuscripts in Microfiche Facsimile: Volume 1, Medieval and Renaissance Texts and Studies, 136 (Binghamton, N.Y.: Medieval & Renaissance Texts and Studies). No. 265 er en faksmile av Harley 585; side 26-36 av notene er kilde for datering av manuskriptet som nevnt i denne artikkelen.
Grattan, J. H. C. & Singer, Charles. 1952: Anglo-Saxon Magic and Medicine, Publications of the Wellcome Historical Medical Museum, new series 3 (London: Oxford University Press). Relativ ny utgave og oversettelse.
Banksøya

Banksøya (engelsk: Banks Island) er en øy som tilhører Nordvestterritoriene i Canada. Øya er oppkalt etter den britiske naturforskeren Joseph Banks. Øya består både av åser, lavland, enkelte høydedrag og tundra. Det ble åpnet en nasjonalpark på Banksøya i 1992. Parken fikk navnet Aulavik.


== Referanser ==


== Eksterne lenker ==
(en) Banks Island – kategori av bilder, video eller lyd på Commons
Natalja Baranskaja

Nataja Baranskaja (født 1908, død 2004) var en russisk forfatter. Da hun var 60 år gammel debuterte hun med sin første bok som het En uke som alle andre. Boken forteller om hvordan det er å være kvinne i Sovjetunionen. Boken ble oversatt til norsk i 1975.


== Referanser ==